Fredag blev Lars Østergaard Nielsen fra Aalborg kåret som Danmarks bedste svejser. Det skete ved DM i Svejsning, som svejsemaskinefabrikken Migatronic A/S i Fjerritslev gennemførte i forbindelse med HI Industri 2007 i Messecenter Herning. Med prisen fulgte et rejsegavekort på 25.000 kroner. - Hvad gavekortet skal bruges til? Det er jeg slet ikke i tvivl om: En rejse sydpå til vinter sammen med min kone og vores to børn. Jeg glæder mig allerede, lød det fra en tydeligt tilfreds danmarksmester, i en pressemeddelelse.
Lars Østergaard Nielsen fra Aalborg løb med titlen - for andet år i træk.